12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 490 της 22/28 Ιουλ. 1975 (ΦΕΚ Α΄ 155) Περί ιδρύσεως και μετονομασίας Εργαστηρίων παρά τω Ε.Μ. Πολυτεχνείω. Έχοντες υπ’ όψει: 1)Τας διατάξεις των άρθρων: α)40 (παρ. 1) του Α.Ν. 1477/1938 «περί τροποποιήσεως και συμπληρώσεως των περί οργανισμού του Ε.Μ. Πολυτεχνείου κειμένων διατάξεων», β)2, 3 και 5 του Ν.Δ. 216/74 «περί συστάσεως Υπουργείου Προεδρίας Κυβερνήσεως», 2)την πρότασιν της Συνελεύσεως των Καθηγητών των Ανωτάτων Σχολών του Ε.Μ. Πολυτεχνείου (συνεδρία 20.12.1974), 3)την σύμφωνον γνώμην της Διαχειριστικής Επιτροπής της ιδιαιτέρας περιουσίας του Ε.Μ. Πολυτεχνείου (συνεδρία 8.1.1975) και 4)την υπ’ αριθ. 312/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον 1. Ιδρύεται παρά τη Ανωτάτη Σχολή Μηχανολόγων - Ηλεκτρολόγων του Ε.Μ. Πολυτεχνείου Εργαστήριον «Ναυπηγικής Τεχνολογίας», υπαγόμενον εις την έδραν Μελέτης και Κατασκευής Πλοίου. Άρθρον 2. 1.Το παρά τη Ανωτάτη Σχολή Χημικών Μηχανικών του Ε.Μ. Πολυτεχνείου υφιστάμενον Εργαστήριον «Ζυμοτεχνίας», υπαγόμενον εις την έδραν Τεχνικής Χημικών Δράσεων, μετονομάζεται εις Εργαστήριον «Τεχνικής Χημικών Διεργασιών». 2.Το παρά τη ανωτέρω Σχολή υφιστάμενον Εργαστήριον «Χημικών Βιομηχανικών Εφαρμογών», υπαγόμενον εις τας έδρας: α)Ανοργάνου Χημικής Τεχνολογίας, β)Οργανικής Χημικής Τεχνολογίας και γ)Φυσικής Χημείας και Εφηρμοσμένης Ηλεκτροχημείας, μετονομάζεται εις Εργαστήριον «Τεχνικής Φυσικών Διεργασιών», υπαγόμενον εφ’ εξής εις την έδραν Ανοργάνου Χημικής Τεχνολογίας. Άρθρον 3. Το παρά τη Ανωτάτη Σχολή Μηχανολόγων - Ηλεκτρολόγων του Ε.Μ. Πολυτεχνείου υφιστάμενον Εργαστήριον «Μεταλλογνωσίας», υπαγόμενον εις την ομώνυμον έδραν μεταφέρεται εις την Ανωτάτην Σχολήν Χημικών Μηχανικών του αυτού ως άνω Ιδρύματος. 